“พาณิชย์” เผย CPI เดือนก.ค. ขยายตัว 0.45%
“พาณิชย์” เผย CPI เดือนก.ค.64 ขยายตัว 0.45% ฟาก 7 เดือนแรกปีนี้เพิ่มขึ้นมาที่ 0.83% ด้าน Core CPI เดือนก.ค. ขยายตัว 0.14%
“พาณิชย์” เผย CPI เดือนก.ค.64 ขยายตัว 0.45% ฟาก 7 เดือนแรกเพิ่มขึ้นมาที่ 0.83% ด้าน Core CPI เดือนก.ค. ขยายตัว 0.14%
5 ส.ค. 2564

กระทรวงพาณิชย์ เปิดเผยดัชนีราคาผู้บริโภค หรืออัตราเงินเฟ้อทั่วไป (CPI) เดือนก.ค.64 เพิ่มขึ้นจากเดือนเดียวกันของปีก่อน 0.45% เป็นการเพิ่มขึ้นต่อเนื่องเป็นเดือนที่ 4 แต่เพิ่มขึ้นในอัตราที่ชะลอลง เป็นผลจากมาตรการลดภาระค่าครองชีพของรัฐบาล และการลดลงของราคาอาหารสดบางประเภท ที่ยังคงเป็นปัจจัยสำคัญทำให้เงินเฟ้อชะลอตัว ขณะที่อัตราเงินเฟ้อ เฉลี่ย 7 เดือนแรกของปีนี้ (ม.ค.-ก.ค.) เพิ่มขึ้นจากช่วงเดียวกันของปีก่อน 0.83%
สำหรับอัตราเงินเฟ้อพื้นฐาน (Core CPI) เดือนก.ค.64 เพิ่มขึ้นจากเดือนเดียวกันของปีก่อน 0.14% ซึ่งเป็นการเพิ่มขึ้นต่อเนื่องเป็นเดือนที่ 12 ส่งผลให้อัตราเงินเฟ้อพื้นฐานเฉลี่ย 7 เดือนแรกของปีนี้ เพิ่มขึ้นจากช่วงเดียวกันของปีก่อน 0.26%